13/12/2010 | Administración Autonómica
Xunta de Galicia
Consellería de Mar
Secretaría Xeral
Anuncio polo que se acorda abrir información pública e solicitar declaración de urxencia

Resolución de 30 de novembro de 2010, da Secretaría Xeral da Consellería do Mar, pola que se abre información pública correspondente ó expediente de expropiación forzosa que se tramita por mor das obras incluídas no proxecto sectorial de incidencia supramunicipal denominado granxa mariña e criadeiro de abalón en Muros (A Coruña) promovido por Galician Marine Aquaculture, S. L. Por resolución de 13 de marzo de 2009, da Dirección Xeral de Recursos Mariños, publicada no Diario Oficial de Galicia n° 55 de data de 20 de marzo de 2009, deuse publicidade ó acordo do Consello da Xunta de Galicia de 12 de marzo de 2009, polo cal se aproba definitivamente o proxecto sectorial de incidencia supramunicipal, denominado granxa mariña e criadeiro de abalón en Muros (A Coruña), promovido por Galician Marine Aquaculture, S. L. A aprobación definitiva do proxecto sectorial, instrumento de ordenación territorial, conleva a declaración de utilidade pública e a necesidade de ocupación dos bens e dereitos correspondentes, a efectos de expropiación forzosa, segundo o disposto no artigo 29 do Real Decreto Lexislativo 2/2008, de 20 de xuño, polo que se aproba o texto refundido da Lei do solo. Co fin de executar o proxecto aprobado, Galician Marine Aquaculture, S. L. solicitou a incoación do oportuno procedemento expropiatorio dos bens e dereitos que resultan afectados, sendo a Xunta de Galicia a administración expropiante e a mercantil Galician Aquaculture, S. L. a beneficiaria. A estes efectos, a beneficiaria redactou o oportuno anexo de expropiación onde figura a relación concreta e individualizada dos bens e dereitos necesarios para a execución da obra. En base ó disposto, esta Secretaría Xeral resolve: 1-. Abrir información pública durante un prazo de quince días hábiles, contados na forma disposta no artigo 17 do Regulamento de 26 de abril de 1957, para que os titulares dos bens e dereitos afectados pola execución das obras e todas as demais persoas ou entidades interesadas, poidan formular por escrito ante esta Secretaría Xeral as alegacións que consideren oportunas, dacordo co previsto nos artigos 18 e 19 da Lei de expropiación forzosa e no artigo 56 do seu Regulamento. O anexo de expropiación, onde figura a relación de titulares e bens e dereitos afectados, poderase consultar na Consellería do Mar, Dirección Xeral de Ordenación e Xestión dos Recursos Mariños, edificio administrativo da Xunta de Galicia en San Caetano, Santiago de Compostela, así como no concello de Muros (A Coruña). Esta publicación servirá de notificación para os interesados descoñecidos ou de ignorado domicilio aos efectos previstos na Lei 30/1992, de 26 de novembro, do réximen xurídico das administracións públicas e do procedemento administrativo común.2-. Solicitar a declaración da urxente ocupación, de conformidade co disposto no artigo 52 da Lei de Expropiación Forzosa e 56 do seu Regulamento. Ós efectos da subsanación de erros, na descrición material e legal dos bens, calquera persoa natural ou xurídica, poderá comparecer alegando cantos antecedentes estime pertinentes. En Santiago de Compostela, a 30 de novembro de 2010 O secretario xeral da Consellería do Mar Francisco José Vidal- Pardo Pardo